Държавен вестник, бр. 99, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  99
20. мерките за защита от разкриване на 
информация, свързана със сигурността;
21. изискванията по принципа „необходи­
мост да се знае“ за всички органи и органи­
зации, които пряко участват в постигането 
на сигурността на пристанищния район или 
пристанищата, както и в случай на необхо­
димост – за всички останали.
(3) При извършването на оценката по ал. 1 
съответният компетентен орган отчита и вида, 
предназначението и влиянието на съседните 
зони върху сигурността на пристанищния 
район и пристанищата, които са обхванати 
от плана на пристанищния район.
Чл. 88. Оценката за сигурност на приста­
нищния район се одобрява от изпълнителния 
директор на Изпълнителна агенция „Морска 
администрация“. 
Чл. 89. (1) Оценката за сигурност на прис­
танищния район се изготвя в два екземпля­
ра, всеки от които на хартиен и електронен 
носител, които се съхраняват и служат за 
нуждите на Изпълнителна агенция „Морска 
администрация“.
(2) По едно копие от оценката по ал. 1 се 
изпраща от Изпълнителна агенция „Морска 
администрация“: 
1. на съответната териториална дирекция 
„Морска администрация“, в чийто отгово­
рен район е разположен пристанищният 
район – предмет на оценката;
2. на органа по сигурността за съответния 
пристанищен район – предмет на оценката;
3. на съответната областна дирекция на 
МВР;
4. на Регионална дирекция „Гранична по­
лиция – Бургас“;
5. на съответната териториална структура 
на Държавна агенция „Национална сигурност“.
(3) Лицата по ал. 1 и 2 осигуряват защита 
на оригиналите (на хартиен и електронен 
носител) и на копията на оценката от нераз­
решен достъп или от разгласяване.
Чл. 90. (1) Оценките на сигурността на прис­
танищните райони и плановете за сигурност 
на пристанищните райони се преразглеждат 
от съответния съвет за сигурност на приста­
нищния район:
1. поне веднъж на пет години след одобря­
ването на първоначалната оценка или на плана 
или след тяхното последно преразглеждане 
или актуализация;
2. при настъпили промени на рисковете, 
водещи до увеличаване на рисковете за си­
гурността и до промени, свързани с приста­
нищната инфраструктура.
(2) Съветът за сигурност на пристанищ­
ния район извършва преразглеждането на 
оценката на сигурността на пристанищния 
район и на плана за сигурност на приста­
нищния район:
1. по ал. 1, т. 1 – най-късно шест месеца 
преди изтичането на 5-годишния период от 
одобряването на последната оценка или на 
плана;
2. в 30-дневен срок от настъпилите промени 
по ал. 1, т. 2.
(3) За резултата от преразглеждането на 
оценката и на плана по ал. 2 съветът за сигур­
ност на пристанищния район съставя протокол 
с констатации и мотиви за необходимостта 
от актуализация на оценката. 
(4) Органът по сигурност на съответния 
пристанищен район най-късно пет месеца 
преди изтичането на срока по ал. 1, т. 1 или 
в 30-дневен срок от настъпили промени по  
ал. 1, т. 2 чрез съответната дирекция „Мор­
ска администрация“ подава заявление за 
преразглеждане на оценката за сигурността 
на пристанищния район до Изпълнителна 
агенция „Морска администрация“, към което 
прилага копие от протокола по ал. 3. 
(5) След получаване на заявлението по ал. 4 
съответната дирекция „Морска администра­
ция“ извършва допълнителни проверки, ако 
е необходимо, и предприема едно от следните 
действия: 
1. извършва нова оценка на пристанищния 
район и нейното одобряване при условията и 
по реда на този раздел;
2. изготвя писмено мотивирано становище, 
че не е необходима актуализация на оценката 
за сигурност и/или на плана за сигурност на 
пристанищния район. 
(6) Ако одобрената оценка по ал. 5, т. 1 из­
исква извършване на промени или изготвяне на 
нов план за сигурност на пристанищния район, 
неговото изготвяне и одобряване се извършва 
при условията и по реда на раздел VII.
(7) В случаите по ал. 5, т. 2 становището 
служи, за да удостовери, че е извършен пре­
глед на оценката на пристанищния район и 
че тя е валидна за нов 5-годишен период. В 
този случай копие от становището по ал. 5, 
т. 2 се изпраща на органа по сигурност на 
съответния пристанищен район и става не­
разделна част от оценката на пристанищния 
район.
Раздел VII
План за сигурност на пристанищен район
Чл. 91. Планът за сигурност на приста­
нищен район се изготвя в съответствие с 
изискванията на тази наредба.
Чл. 92. (1) Планът за сигурност на прис­
танищния район се разработва и поддържа 
въз основа на оценката за сигурност, като се 
отчита взаимодействието кораб – пристани­
щен район и се установяват правомощията на 
органите и задълженията на организациите 
и лицата във връзка с постигане сигурността 
на пристанищния район.